**ŠKOLA PRIMIJENJENE UMJETNOSTI I DIZAJNA**

**ZADAR, PERIVOJ VLADIMIRA NAZORA 3/3**

**PROTOKOL SPRJEČAVANJA I SUZBIJANJA EPIDEMIJE COVID – 19**

**UČENICI I DJELATNICI NE DOLAZE U ŠKOLU UKOLIKO :**

* Imaju simptome zarazne bolesti ( povišena tjelesna temperatura , kašalj, poteškoće u disanju, poremećaj osjeta njuha i okusa, grlobolja, proljev, povraćanje )
* Ako im je izrečena mjera samoizolacije ili ako imaju saznanja da su zaraženi s COVID 19

**UČENICI :**

* Učenici su dužni izmjeriti tjelesnu temperaturu svaki dan prije dolaska u školu te u slučaju povišene tjelesne temperature ne smiju dolaziti u školu, već se javljaju razredniku i izabranom liječniku
* Prilikom ulaska u školu i na školskim hodnicima obavezno je nošenje maske
* Maska se nosi na pravilan način tako da cijelo vrijeme pokriva nos i usta
* Prilikom ulaska i izlaska iz škole te tijekom cjelokupnog boravka u školi držati fizički razmak od 2 m
* Kretanje učenika od ulaza do učionice vršiti najkraćom rutom bez zadržavanja
* Zabranjeno je zadržavanje i grupiranje učenika ispred škole , na školskim hodnicima i holu škole
* Izbjegavati fizički kontakt učenika različitih razrednih odjela
* Prilikom boravka u školi održavati higijenu ruku ( pranje i dezinfekcija ruku )
* U učeničkom wc- u smiju boraviti najviše najviše tri osobe

**DJELATNICI :**

* Svi djelatnici obvezni su mjeriti tjelesnu temperaturu svaki dan prije dolaska na posao te u slučaju povišene temperature ne dolaze na posao i javljaju se telefonom ravnatelju i izabranom liječniku obiteljske medicine
* Prilikom dolaska na posao upisuju se u evidencijsku knjigu gdje potpisom potvrđuju nepostojanje respiratornih poteškoća i povišene temperature
* Prilikom ulaska u školu obvezna je dezinfekcija ruku
* Prilikom boravka u školi obvezno je nošenje maske i držanje fizičkog razmaka od 2 m
* Kod komunikacije djelatnika obavezno nositi masku ( preporučuje se komunikacija između djelatnika prvenstveno na daljinu )

**RODITELJI ( kad je odobren dolazak u školu ) :**

* Prije dolaska u školu izmjeriti temperaturu te u slučaju povišene tjelesne temperature ne dolaziti u školu
* Prilikom dolaska u školu upisuju se u evidencijsku knjigu gdje potpisom potvrđuju nepostojanje respiratornih poteškoća i povišene temperature
* Prilikom ulaska u školu javiti se dežurnom nastavniku
* Prilikom ulaska u školu dezinficirati ruke
* Prilikom boravka u školi obavezno je nošenje zaštitne maske

**DJELATNICI I UČENICI S KRONIČNIM BOLESTIMA**

* Djelatnicima i učenicima s kroničnim bolestima obavezno je nošenje zaštitne maske

**POSTUPANJE U SLUČAJU SUMNJE NA ZARAZU**

* Kod pojave navedenih znakova bolesti učenik ili djelatnik ostaje kod kuće , javlja se najprije telefonom izabranom liječniku obiteljske medicine koji odlučuje o testiranju prema liječničkoj indikaciji
* O navedenom roditelj ili djelatnik telefonom obavještava školu
* Ako se kod učenika znakovi bolesti jave tijekom boravka u školi odmah treba pozvati roditelja te učenika izolirati u prikladnoj prostoriji do dolaska roditelja ( kabinet voditelja )
* Kod sumnje na povišenu tjelesnu temperaturu te kod pojave akutnih simptoma zaraze ( npr. Kašalj, poteškoće u disanju , poremećaj osjeta njuha i okusa, proljev, povraćanje ) neophodno je učeniku izmjeriti tjelesnu temperaturu ( nastavnik ga odvodi u posebnu prostoriju i javlja se dežurnom nastavniku ili voditelju smjene ). Nastavnik koji nadzire učenika treba koristiti vizir ili masku. Bezkontaktni toplomjer nalazi se u prostoriji za izolaciju ( kabinet voditelja) Nakon odlaska učenika prostoriju treba dezinficirati.
* Roditelj / staratelj u najkraćem roku treba doći po učenika

Ravnatelj javlja nadležnom epidemiologu / školskom liječniku :

* Svako grupiranje osoba sa sumnjom na COVID – 19
* Svaku pojedinačnu potvrđenu infekciju COVID-19 djelatnik odnosno roditelj imaju obvezu žurno javiti ravnatelju škole

Kod pojedinačnog slučaja pojave simptoma koji mogu upućivati na zarazu COVID - 19 , razredni odjel u pravilu nastavlja dalje s odgojno – obrazovnim radom dok se kod grupiranja osoba sa znakovima bolesti postupa sukladno mišljenju liječnika.

Kada se kod učenika ili djelatnika utvrdi zaraza COVID - 19) , postupa se sukladno odluci nadležnog epidemiologa što znači da se sve osobe kod kojih se utvrdi da su bili u bliskom kontaktu sa zaraženom osobom u vrijeme kada je osoba mogla biti zarazna izriče mjera aktivnoga zdravstvenog nadzora u samoizolaciji.

 **Zadar, 7. rujna 2020.**

 **Ravnateljica**

 **Marjana Bakmaz, prof.**